Publication: Magyar Közlöny
Issue: MK-2001-90 (Year: 2001, Number: 90)
Era: 1990-2004
Section: a 157/1996. (X. 22.) Korm. rendelethez
Paragraph Index: 14

1. A képzési cél Okleveles könnyűipari mérnökök képzése, akik — az R. 1. számú melléklet 1. pontjára is tekintettel — rendelkeznek a könnyűipar területén egyetemi szintű természettudományos, műszaki és társadalomtudományi ismeretekkel, ismerik a tudományos kutatás és a fejlesztés mindenkori eredményeit és az ezekhez kapcsolódó ökonómiai ismereteket. Cél az ok-okozati összefüggések felismerésén alapuló mérnöki készségek kifejlesztése, a hallgatók felkészítése a legújabb tudományos eredmények befogadására, alkalmazására a szakirányhoz kapcsolódó területeken. Ehhez az ismeretek olyan szintű elsajátítására van szükség, hogy ennek alapján képesek legyenek az adott termék előállításához szükséges, műszakilag és gazdaságilag megalapozott technológiai folyamatok irányítására és kifejlesztésére.

Source: https://magyarkozlony.hu/hivatalos-lapok/0c996cb5f1138d605d60a3d0f41421c7ff0f419d/dokumentumok/c5406eb58b2b76a398d1c8658befc3da9fbe3065/letoltes